
Naslov: V Dobovi nastajajo nove terme
Napoved za voditelja:

V Posavju ob Termah Čatež že nastajajo nove terme v Dobovi. Gre za projekt družine Cvetkovič, ki že ima ob železniški postaji svojo restavracijo, pred leti so imeli tudi diskoteko, zdaj pa so zgradili še družinski hotel Paradiso, ki ga nameravajo razširiti v manjše termalno zdravilišče. Seveda ne računajo na veliko gostov, saj se tem želijo bolj posvetiti in jim nuditi prijetno in sproščujoče bivanje, tako da se bi se njihovi gostje radi vračali. Cvetkovičevi so to naložbo izpeljali tudi s pomočjo evropskih sredstev.

T- Iz Dobove GORAN ROVAN /
X- Snemalec in montažer Tomi Naglič /
Hotel s spa in welness centrom Paradiso ima 16 luksuzno opremljenih sob in en apartma, ima štiri zvezdice, pohvali pa se lahko tudi z novostjo v ponudbi, ki je pri nas nima še nihče. 
T- VALENTINA CVETKOVIČ /
X- Spa & wellness hotel Paradiso Dobova /
»Imamo spa emotion. To je multifunkcionalna komora in sicer prva v Sloveniji. Na tem se izvaja: predvsem razni pilingi, razne obloge. Gre za mizo, na kateri je vodna postelja, ki se ogreva.«
Paradiso je družinski hotel, katerega gradnja se je začela pred dvema letoma, stala pa je poldrugi milijon evrov. 40% denarja zanjo bodo dobili povrnjeno iz evropskih kohezijskih skladov.

T- mag. MARJAN HRIBAR /
X- direktor Direktorata za turizem na Ministrstvu za gospodarstvo/
»Ja te naložbe so seveda sijajna dopolnitev turistične ponudbe v Sloveniji. Posebej me veseli, ker je to eden od prvih manjših projektov tukaj v Posavju, ki je sicer turistično izjemno razvito. Ta objekt tukaj je tipičen primer družinskih hotelov, ki jih v Sloveniji še kako manjka.«
Družina Cvetkovič bo z naložbo nadaljevala, saj nameravajo ob hotelu zgraditi še manjše terme.
T- VALENTINA CVETKOVIČ /
X- Spa & wellness hotel Paradiso Dobova /

» V naslednjem letu imamo v planu izgradnjo bazenov. Zdej v prvi fazi je, bo izgradnja notranjega bazena, ki se bo povezoval v bistvu z zunanjim delom. Potem pa še v bistvu se bo tudi povečalo, v bistvu koliko bo potrebno.«
Cvetkovičevi računajo predvsem na zahtevnejše goste, ki se jim bodo lahko bolj posvetili kot v drugih termah, predvsem pa stavijo na goste iz bližnjega dvomilijonskega Zagreba.

